ചാമ്ബ്യന്സ് ലീഗ് ബാഴ്സയെ തകര്ത്ത് ബയേണ്, യങ് ബോയ്സിന് മുന്നില് മുട്ടുമടക്കി മാഞ്ചസ്റ്റര് യുണൈറ്റഡ് യുവേഫ ചാമ്ബ്യന്സ് ലീഗ് ഫുട്ബോള് ഗ്രൂപ്പ് മത്സരങ്ങളില് വമ്ബന്മാരായ ബാഴ്സലോണയ്ക്കും മാഞ്ചസ്റ്റര് യുണൈറ്റഡിനും പരാജയം. ഗ്രൂപ്പ് ഇ യില് ജര്മന് വമ്ബന്മാരായ ബയേണ് മ്യൂണിക്കാണ് ബാഴ്സയെ പരാജയപ്പെടുത്തിയത്. എതിരില്ലാത്ത മൂന്നു ഗോളുകള്ക്കാണ് ബാഴ്സയ്ക്കെതിരെ ബയേണിന്റെ തകര്പ്പന് ജയം. ബയേണിനായി സൂപ്പര്താരം റോബര്ട്ട് ലെവന്ഡോവ്സ്കി ഇരട്ടഗോളും തോമസ് മുള്ളര് ഒരു ഗോളും നേടി. ബയേണ് പൂര്ണ ആധിപത്യം പുലര്ത്തിയ മത്സരത്തില് തിരിച്ചടിക്കാന് ബാഴ്സയ്ക്കായില്ല. ഇന്ഡ്യന് ടീമിന്റെ പരിശീലകനായി വീണ്ടും അനില് കുംബ്ലെ. പഞ്ചാബില് അധികാരമാറ്റം.? രാജി വച്ച് പാര്ട്ടി വിടുമെന്ന് ക്യാപ്റ്റന്. ഗ്രൂപ്പ് എഫില് നടന്ന പോരാട്ടത്തില് സ്വിസ് ക്ലബ്ബായ യങ് ബോയ്സിനോടാണ് ക്രിസ്റ്റ്യാനോ റൊണാള്ഡോയുടെ കരുത്തന്മാരായ മാഞ്ചസ്റ്റര് യുണൈറ്റഡ് പരാജയപ്പെട്ടത്. ഒന്നിനെതിരെ രണ്ടു ഗോളുകള്ക്കായിരുന്നു യങ് ബോയ്സിന്റെ ജയം. മത്സരം ആരംഭിച്ച് 13 ആം മിനുട്ടില് റൊണാള്ഡോയുടെ ഗോളില് മാഞ്ചസ്റ്റര് യുണൈറ്റഡ് ലീഡ് നേടിയിരുന്നു. എന്നാല് ആദ്യ പകുതിയില് തിരിച്ചടിക്കാന് സാധിക്കാതിരുന്ന യങ് ബോയ്സ് 66 ആം മിനുട്ടിലും മത്സരത്തിന്റെ അധികസമയത്തും ഗോള് നേടി ജയം സ്വന്തമാക്കി. മൗമി, തിയോസണ് എന്നിവരാണ് യങ് ബോയ്സിനായി ഗോളുകള് നേടിയത്. 35 ആം മിനുട്ടില് ആരോണ് വാന് ബിസാക്ക ചുവപ്പ് കാര്ഡ് കണ്ട് പുറത്തായതും യുണൈറ്റഡിന് തിരിച്ചടിയായി. ഗ്രൂപ്പ് എഫിലെ മറ്റൊരു മത്സരത്തില് അറ്റ്ലാന്റ വിയ്യ റയല് പോരാട്ടം സമനിലയില് അവസാനിച്ചു. ഇരു ടീമുകളും രണ്ടു ഗോളുകള് വീതം നേടി. ഗ്രൂപ്പ് ഇ യിലെ മറ്റൊരു മത്സരത്തില് ബെന്ഫിക്ക ഡൈനാമോ പോരാട്ടം ഗോള്രഹിത സമനിലയായി. പരാജയപ്പെട്ടതോടെ ഗ്രൂപ്പ് ഇ യില് ബാഴ്സയും ഗ്രൂപ്പ് എഫില് യുണൈറ്റഡും അവസാന സ്ഥാനത്താണ്. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,